###### **Πολιτική Ποιότητας**

H Ανώτατη Διοίκηση της Εταιρείας Evolution Projects στο πλαίσιο της οργάνωσης του τρόπου παροχής συμβουλευτικών υπηρεσιών Στρατηγικής Ανάπτυξης, Διοίκησης, Διαχείρισης και Τεχνολογίας και λαμβάνοντας υπόψη την ταυτότητα και τη φήμη της εταιρείας, θεσπίζει την παρούσα Πολιτική Ποιότητας, έτσι ώστε να εγγυάται την εκπλήρωση των προσδοκιών των πελατών της.

Η Evolution Projects δεσμεύεται:

* να ικανοποιεί πλήρως τις απαιτήσεις των πελατών, καθώς και τις νομοθετικές και κανονιστικές απαιτήσεις
* να βελτιώνει συνεχώς την εξυπηρέτηση των πελατών της
* να παρέχει τις καλύτερες ποιοτικά υπηρεσίες, σε ανταγωνιστικό κόστος, αξιοποιώντας με το καλύτερο δυνατό τρόπο το ανθρώπινο δυναμικό και την τεχνογνωσία
* να εφαρμόζει, να ανασκοπεί και να βελτιώνει συνεχώς την αποτελεσματικότητα του Συστήματος Διαχείρισης Ποιότητας σύμφωνα με το πρότυπο ΕΛΟΤ ΕΝ ISO 9001:2015

Τα παραπάνω επιτυγχάνονται με:

* τον καθορισμό στόχων ποιότητας και με την παρακολούθησή τους κατά την ανασκόπηση από τη διοίκηση
* τον προσδιορισμό και τη διάθεση των απαραίτητων πόρων, ώστε να διασφαλίζεται η αποτελεσματική λειτουργία της εταιρείας
* την επιλογή του κατάλληλου προσωπικού, τον καθορισμό των υπευθυνοτήτων του και την παροχή εκπαίδευσης
* την παρακολούθηση της απόδοσης των διεργασιών και του επιπέδου των προϊόντων / υπηρεσιών
* την εφαρμογή διορθωτικών και προληπτικών ενεργειών - οι οποίες διασφαλίζουν την ικανοποίηση των πελατών - την επιβεβαίωση της εκτέλεσή τους και την αξιολόγηση των αποτελεσμάτων.

Η Ανώτατη Διοίκηση της Εταιρείας ορίζει και αναθέτει στον Υπεύθυνο Ποιότητας την απαιτούμενη δικαιοδοσία και την ελευθερία χειρισμών, έτσι ώστε:

* να είναι, ανά πάσα στιγμή, σε θέση να αντιμετωπίσει προβλήματα σχετιζόμενα με την Ποιότητα,
* να διασφαλίσει την εφαρμογή του Συστήματος Διαχείρισης Ποιότητας
* να προτείνει λύσεις για τη βελτίωση του Συστήματος Διαχείρισης Ποιότητας
* να εξασφαλίζει την προαγωγή της ενημέρωσης όλης της εταιρείας για τις απαιτήσεις του πελάτη.

Την ευθύνη για την εποπτική παρακολούθηση του Συστήματος Διαχείρισης Ποιότητας αναλαμβάνει ο Διαχειριστής Εταίρος της Εταιρείας ο οποίος και υπογράφει την Πολιτική Ποιότητας της εταιρείας Evolution Projects.

Ιούνιος 2024

**Ο Γενικός Διευθυντής**